JohanHeinsen/ENO huggingface dataset:
Den Vest-Sjællandske Avis, 1839-02-28
England. Lord Brongham bragte d. 18de Febr. Korn-Spørgsmaalet for i Overhuset; han holdt en Tale, som endog i en Forsamling, der i Forveien var ugunstigt stemt imod sammes Gjenstand, henrev Tilhørerne til Beundring, var den gode Sag, som den forsvarede, værdig, og var den store Taler selv værdig, hvis Talent ogsaa denne Gang igjen var paa sin rette Plads, hvor det gjelder om at forsvare Manges Rettigheder imod de Faas Have og Herskesyge. Men forgjeves bestræbte han sig for, idet han talte for Hundredetusinder, hvis Bønskrifter han forelagde Huset, at overbevise Lorderne om, at Landets værdigste, mindst lidenskabelige Senat, en Kreds af de meest oplyste Mænd, som ere Constitutionens Støtter, ikke med Jilfærdighed kan affærdige et Spørgsmaal af saa uhyre Vigtighed, ikke tør vægre sig ved at prøve en Gienstand, der berører saa mange Jnteresser. Lorderne vægrede sig dog, omendskjønt de anerkjendte Spørgsmaalets Vigtighed, den Fare, som i det truede Landet, ved blot at høre paa beedigede Kjendsgierninger, og forkastede, efterat Premier-Ministeren, Visc. Melbourne, havde talt imod det tilligemed Hert af Wellington, Grev Stanhope, Hertugerne Richmond og Buckingham, Forslaget med overordentlig Majoritet. "Jeg staaer her," sagde Lord Brougham, som Forsvarer af Landets Sag, af Agerdyrkningens og Erhvervsflidens Jnteresse, af Producenterne, Consumenterne, Forfærdigerne og Udbrederne af alle Livets Beqvemmeligheder. Det Standpunkt, fra hvilket jeg betragter dette Spørgsmaal, omfatter alle disse Klasser, jeg staaer intet Øieblik paa en anden end paa denne Alt omfattende almindelige Grund, som omfatter Enhvers Jnteresser og Alles Rettigheder." Overeensstemmende med disse Ord vidste Taleren stedse at afvinde den saa utallige Gange afhandlede og udtømte Gjenstand nye Sider. Men, som sagt, det var forgjeves. – J Underhusets Møde den 19de Febr. forhandledes Hr. Villiers Motion, som gaaer ud paa, at nogle Supplicanter imod Korntolden skulle føres for Husets Skranke, for at understøtte deres den 15de indgivne Petition; Forslaget forkastedes med 361 imod 172 Stemmer, altsaa med en Majoritet af 189 Stemmer. Proponentens og Sir N. Peels Taler vare de betydeligste i dette Møde. Lord Russell talte og stemmede imod Forslaget, ligeledes Krigssecretairen Lord Howick; 3 Cabinetsministre stemmede for Motionen, Sir Thomson, Sir Hobhouse og Lord Morpeth; O'Connells Tilhængere stemmede ligeledes alle derfor, ellers mange Jrlandske Liberale derfor, Resultatet af dette sørgelige Møde er af overordentlig Vigtighed, saavel med Hensyn til Folkestemningen i Storbritannien, som i Henseende til hele Fastlandets Handelsforhold. Den Britiske Eskadre i den Mexicanske Havbugt synes at være bestemt til at understøtte de Engelske Fordringer paa Mexico, og i Vægringstilfælde at samvirke med Franskmændene. Ogsaa den Amerikanske Regjering er opfordret til Medvirken imod Mexico, men har meget klogt afviist enhver saadan Forbindelse med Europæiske Herskere.
Den Vest-Sjællandske Avis, 1839-02-28
Rusland. Grev Orloff er bestemt til at indtage, Fyrst Lievens Plads hos Storfyrst Thronfølgeren paa hans Reise, som han skal have i Sinde at udstrække endnu videre og navnligen til England, Storfyrstinde Maries Formæling med Hert. af Leuchtenberg vil finde Sted d. 1ste Juli.
Den Vest-Sjællandske Avis, 1839-02-28
Sverrig. J "Aftonbladet af 9de de læses følgende Correspondent-Artikel fra Norrbotten: J Arjeplongs Lappmarksogn, i Norrbottens Lehn, havde tvende Laplandske Drenge, den ældre 12, den yngre 8 Aar gammel, længe ruget over den Plan at myrdderes Fader. En Dag under Moderens Fraværelse iværksatte de ogsaa virkelig denne skrækkelige Forbrydelse, paa den Maade, at den yngre slog Faderen med en Øxe i Hovedet, medens han sov. Derpaa løb de begge ud, forbleve ude Natten over og lod den følgende Morgen en Geed slippe ind i Huset, for derved at erfare, om Faderen endnu var i Live. Da Geden kom alene ud, gik de ind. Ved den anstillede Undersøgelse forefandtes intet Beviis for, at Moderen havde havt Deel i Forbrydelsen; hun er imidlertid ogsaa bleven fængslet. Ved sin Tilbagekomst og da hun fandt Manden død, havde hun yttret til Børnene: "Børn, J skulde vel ikke have taget Livet af Jeres Fader, Forresten have de opgivet som Anledning til deres Forbrydelse, at der var saa lidt Mad i Huset, og de haabede, at hvad der fandtes skulde strække bedre til, naar Faderen ikke var med.
Den Vest-Sjællandske Avis, 1839-02-28
Den ældre Dreng har i Forveien gjort sig berygtet ved Tyverie, og begge ere høist vanartede. Efter det omtalte Experiment med Geden havde de slagtet denne og fortæret Blodet næsten raat. Begge sidde nu i Piteaa Lehnsfængsel. Den Døde var begravet, men blev igjen opgravet, paa Grund af den vakte Mistanke.
Den Vest-Sjællandske Avis, 1839-02-28
Tydskland. Kongen af Baiern forlod München, den 16de Febr. for at tiltræde sin Reise til Jtalien; denne Reise gaaer over Ancona direct til Neapel, derfra til Palermo, og først paa Tilbageveien vil Kongen besøge Rom; i Løbet af April vil Hs. Maj. bruge Badene paa Jschia, en Ø i den Neapolitanske Bugt, og igjen indtræffe i München for Christi Legemsfest den 30te Mai. - Geheime-Justitsrand Professor Mühlenbruch har frabedt sig Udnævnelsen til overordentligt Medlem af det nyligt oprettede Statsraad i Hannover, hvilket har gjort stor Opsigt i de høiere Stænder.
Den Vest-Sjællandske Avis, 1839-02-28
Belgien. Blandt de mangfoldige revolutionair Flyveskrifter og Avis=Artikler er der især at mærke en i det Franske Sprog, som er rettet til den Belgiske Hær med den Overskrift: "Vi ere solgte, dog ikke endnu udleverede." Den erindrer de Militaire om, at de have været Belgiere og frie Borgere, førend de bleve Soldater, og spørger dem, om de, som den kraftigste Deel af Nationen, vilde med Geværet i Armen see paa, at den Belgiske Nationalitet tilintetgjøres. En anden Artikel i det Flamske Sprog er bestemt for Folket, og er sammensat af Fornærmelser imod de fem Magter. Ligeledes gjør en Skrivelse fra Hr. Dumortier til Nationen overordentlig Opsigt; han opfordrer den der til den bestemteste Modstand; videre en Skrivelse fra Hr. de Potter til Kong Leopold, hvori det anbefales ham, heller at frasige sig Kronen, end at lade den falde af sit Hoved Lord Palmerston, den Engelske Udenrigsminister, skal være meget utilfreds med den Østerrigske og Preussiske Forretningsførers Afreise fra Brüssel, og end- ogsaa have erklæret Hofferne i Berlin og Wien, at han anseer deres Fordringer med Hensyn til GeneralSkryneck som et Jndgreb i Belgiens Uafhængighed. Grev Renesse har gjort en Reise igjennem Provindsen paa den høire Maasbred, og overalt fundet stor Enthusiasmus for den Belgiske Sag. Grev Ansenbourg er i Spidsen for en Deputation reist til Brussel for at stemme de Deputerede imod Tractaten. – Den Østerrigske "Beobachter, indeholder en officiel Erklæring om Gen. Skryneckis Afreise, hvori han ikke beskyldes for at have brudt sit Ord Tyrkiet. Qvarantaine-Jndretningen har stødt paa nye Vanskeligheder. De forskjellige Magters Repræsentanter havde forfattet et Udkast desangaaende, som skulde forelægges Porten til Antagelse, paa hvilken man troede at være temmelig sikker. Nu erfarer man, at den Engelske Commissair i et nyt Møde har vægret sig ved at tiltræde Udkastet, eller overhovedet kun at tage Deel i de videre Beraadslagninger. Grunden til denne Vægring formoder man at ligge en Bestemmelse af Reglementet, ifølge hvilken de mistænkelige Skibe skulle afholde deres Qvarantaine i Dardanellerne, og ikke i Nærheden af Hovedstaden.
Den Vest-Sjællandske Avis, 1839-02-28
Nordamerika. En frygtelig Storm har den 26de Januar anrettet store Ødelæggelser i New-York og Philladelphia. Den Canadiske Jnsurgentchef van Reus selger er død. J Congressen ere, paa Hr. Cussings Forslag, 9 Beslutninger gaaet igjennem, som angaae Papirernes Fremlæggelse og Regjeringens Erklæring om de sidste Forhold med England og Canada, og bære Præg af en ikke ringe Fjendtligheds Aand imod England.
Den Vest-Sjællandske Avis, 1839-02-28
Vestindien. Paa Øen Martinique har den 11te Jan. fundet et frygteligt Jordskjælv Sted; det begyndte Kl. 5 1/4 om Morgenen, og varede næsten 2 Minuter. En Fjerdedeel af Byen St. Pierre er beskadiget, og flere Huse ere ganske ødelagte. Nogle Personer ere dræbte, Andre saarede.
Den Vest-Sjællandske Avis, 1839-02-28
De fra Fort Royal indløbne Efterretninger melde, at samtlige Huse der ere omstyrtede, og at alt 4500 Liig vare fundne, senere Beretninger fortælle, at 800 Personer ere dræbte. Formedelst denne Ulykke har Gouverneuren den 11te Jan. tilladt fri Jndførsel af Bræder, Bygningstømmer, Jern og Levnetsmidler.
Den Vest-Sjællandske Avis, 1839-02-28
En noget tidligere Proclamation fra Gouverneuren lod befrygte Udbrud af Uroligheder paa Martinique.
Den Vest-Sjællandske Avis, 1839-02-28
Jndenlandske Efterretninger. Kjøbenhavn. Som man allerede har erfaret baade af Provindsial- og udenlandske Aviser, har et stort Antal Borgere her sammenskudt en Summa (som det hedder 16 a 1700 Rbd.) for ved dens Anvendelse paa en eller anden Maade at vise Hr. Assessor Algreen-Ussing deres Hyldning for hans Færd som Stænderdeputeret. Ved en desangaaende den 22de Febr. af de Subskriberende afholdt Generalforsamling blev der besluttet for disse Penge at anskaffe en Guldpokal, som skulde overrækkes Hr. Ussing ved en dertil udvalgt Comite. (Berl. Av.)
Den Vest-Sjællandske Avis, 1839-02-28
Under 23de Januar d. A. er der igjennem det Danske Cancellie udfærdiget Bevilling for Kammerjunker, Secondlieutenant ved Husarregimentet og At tache ved det kongelige Gesandtskab i London, C. R. v. Bertouch, til for sin Person samt for sine ægte mandlige Descendenter at maatte føre og bruge Titel (S. Bl.) af Baron.
Den Vest-Sjællandske Avis, 1839-02-28
Af nogle i Kbhvnsposten meddeelte statistiske Data og Stænderforsamlingerne uddrage vi Følgende Af Østifternes 70 Deputerede sade de 50 i 75 forskjellige Comteer, hvorimod 20 ikke bleve udnævnt til at sidde i nogen Comte, af de Jydske 55 Deputerede sade de 11 i 52 forskjellige Comiteer, hvorimod 11 ikke udnævntes til at sidde i nogen Comite. Til Comiteerne i Østifternes Forsamling brugtes 216 Personer, i den Jydske Forsamling derimod 186 Personer. J den Jydske Forsamling sad intet Medlem mere end 1 Comiteer, i Østifternes Forsamling sad derimod Algreen-Ussing i 19 Comiteer, Stenfeldt og Haagen i 13, Bang i 12 Comiteer; de øvrige sade i 11 Comiteer og derunder. Det hæderlige Hverv at lede Forsamlingens Forhandlinger var atter denne Gang overdraget den Deputerede for Universitetet, Schouw, i begge Forsamlinger. Til at overtage det ligesaa vigtige som byrdefulde Kald at redigere Forsamlingens Tidende vare i Østifternes ForsamlinBang og Algreen-Ussing udnævnte, i den Jydske Forsamling derimod Fleischer og Bruun. Secretairernes byrdefulde Forretninger vare i den førstnævnte Forsamling overdragne Scavenius og Skibsted, i den sidstnævnte Schytte og Procurator Sørensen. Begge Forsamlingers Tidender vare dennegang deelte i Rækker, af hvilke Østifternes Tidendes første Række indeholdt 876 Pagina og den anden Række 2856 Pagina; den Jydske Stændertidendes første Række udgjorde 1384 Pagina og den anden Række 2116 Pegina. Vi have allerede tidligere bemærket, at den Roeskildske Stændertidende lige saavel var bedre udstyret end den Jydske, som den ogsaa leverede ikke saa lidet mere paa hvert enkelt Numer. Motiverne til de kongl. Lovudkast vare udeladte af den sidst at holdte Forsamlings Tidende. Lands Over- samt Hof= og Stads=Retten ere i forrige Uge blandt andre følgende Sager paa kjendte: Prøveprocurator Christensen Actor, contra de Tiltalte Ane Marie Frost, Snedkermester Grambergs Enke, og Hanne Kirstine Lindhardt Fischer. De Tiltalte mulcteredes, den Første paa 50 Rbd. og der Sidste paa 5 Rbd. Alt Sølv, for at have undladt at nedskjære en Hængt. - Lottoadvocat Damkjær som Actor, contra Tiltalte practiserende Læge Johan Frederik Wilhelm Siercke. Tiltalte mulcteredes paa 50 Rbd. Sølv for uforsigtig Behandling af en Patient. Procurator Bang Actor, contra Tiltalte Procurator Bonne Bonnezen. Tiltalte, der var actioneret for at have, efterat Komd. Lacoppidan i Nakskov var afgaaen ved Døden, inden Skifteretten var skreden til Forsegling af Boet, indfundet sig sammesteds, og faaet den Afdødes Gjemmer aabnede samt deraf udtaget endeel Documenter, mulcteredes paa 100 Rbd. Sølv, men frifandtes iøvrigt for Actors videre Til(Berl. Av.) tale.
Den Vest-Sjællandske Avis, 1839-02-28
J Adresseavisen for 20. Febr. findes Følgende Et Antal Damer, henhørende til et i Kbhvn, bestaaende veldædigt Samfund, har forenet sig om ved Haandarbeider eller andet saadant, som paa en Maade, hvorom nærmere Beslutning bliver at tage, vilde være at afsætte, at virke til at tilveiebringe Bidrag til de ved Oversvømmelserne i Jydland Skadelidte. Da det antages, at flere kunde være sindede at virke i lige Retning til Gaver for hine Ulykkelige, saa anmodes Enhver, der maatte have denne Hensigt, at slutte sig til den indgaaede Forening, og til den Ende derom at gjøre Anmeldelse til en af de valgte Bestyrerinder.
Den Vest-Sjællandske Avis, 1839-02-28
Der tales i denne Tid i Kjøbenhavn meget om, at en af vore rige Privatmænd og Proprietairer skal ophøies i Grevestanden. (Hemp. Av.)J Lollands-Falsters Stiftstidende findes en Oversigt over de fra Bandholm Toldsted i forrige Aar udførte Kornvarer, ifølge hvilken det udførte Qvantum udgjorde til fremmede Steder 24600 Tdr., til indenlandske Steder 22660 Tdr. og til Hertugdømmerne 5558, ialt 55830 Tdr. Til Toldstedet er i Aarets Løb indkommen 303 Fartøier af 3378 Com. Læsters Drægtighed. (Berl. Av.)
Den Vest-Sjællandske Avis, 1839-02-28
Odense. Directionen for Fyens Stifts Sparekasse har viist et hæderværdigt Exempel, idet den har bestemt et Bidrag af 400 Rbd. r. S. til de Skadelidende ved Stormfloden i Nørrejylland, hvilken Summa udredes af Sparekassens Administrationsfond. Odense Magistrat har derpaa under 21de Febr. anmodet Directionen om at indbetale den saaledes tilbudte Summa directe i den kongelige Amtstue, hvor de indsamlede Bidrag ifølge det kongelige Cancellies Circulaire af 16de Febr. skulle deponeres. Vore Jydske Brødre ville vistnok med Taknemmelighed paaskjønne en saa betydelig Gave, der hidrører fra en Jndretning, hvis Værd ikke endnu synes af menig Mand at blive betragtet fra et gunstigt Standpunkt. (Hemp. Av.)
Den Vest-Sjællandske Avis, 1839-02-28
Aarhuus. Med forrige Post har Udgiveren af Aarh. Av. faaet et Brev fra Stolemager Dessau dateret St. Esprit i Bayonne den 5te Februar 1839, hvoraf erfares, at Skibet, som Udvandrerne herfra havde været ombord paa, ligger endnu der i ramponeret Tilstand formedelst Hr. Jversens Uenighed med Passagererne. "Vi have faaet Bevilling fra den Danske Konge – skriver han –, at Skibet maa gjøres istand paa Hans Regning; men det har endnu lange Udsigter. De af Passagererne, som havde Penge, have fortsat deres Reise til Amerika; de, som ingen have, ere her endnu og ernære sig paa hvad Maade de bedst kan. En herværende Kjøbmand Henry Führ, er vor Velgjører. Han forstrækker og med Penge og Fødevarer, ja har endog betalt 2 Maaneders Huusleie for Gross, Bødkeren fra Wirring, Jens Nielsen og Jens Poulsen, og har ladet en Plan bære omkring hos de Reformeerte om Hjælp til de meest Trængende, for at fremme deres Reise. Uden denne ædelmodige Mands Hjælp vilde vi have været høist ulykkelige. Alting er her skrækkeligt dyrt Kjød 21 s. pr. Pd., Flæst 3 Mk. o. s. v. Sünckenberg. og Skrædder Rødding logere hos mig. Hvis mine Venner og Bekjendte i Aarhuus ville sammenskyde en Skjærv til Hjælp i min store Nød, da bedes De godhedsfuldt at ville modtage samme og sende det til den kongl. Danske Consul i Bayonne." (Aarh. Av.)
Den Vest-Sjællandske Avis, 1839-02-28
Fra Mand er angaaende Stormfloden den 8de Januar meddeelt: Vandet var der ikke fuldt saa høit, som 1825. Den sydlige Deel af Sandklitterne, der udgjør Øens Beskyttelse mod Havet, er aldeles ødelagt, og Sandet har overskyllet en stor Deel af det Øen saare sparsomt tildeelte Ager- og England. Paa Gammel-Mand er ligeledes endeel Engbund deels bortrevet og deels bedækket med Sand. Kun ved store Omkostninger, der overstige de for største Deelen fattige Beboeres Kræfter, vil det blive muligt at forebygge, at Flyvesandet til Foraaret kaster sig over(Ribe Av.) en langt større Deel af Øen.
Den Vest-Sjællandske Avis, 1839-02-28
J Thisted Avis læses en kort Oversigt over Thisted Byes Communalbestyrelses Virken i Løbet af Aaret 1838. Denne Oversigt indledes med følgende høist passende Ord: "Den sig meere og meere udviklende Almeensands, som vor høit elskede Landsfader saa krat tig har vakt, ansee vi det for enhver god BorgerPligt at understøtte, og fremhjælpe til en større Udvikling. Ved Jntet kan dette bedre skee, end ved en ubetinget Offentlighed i Bestyrelsesgrenene.
Den Vest-Sjællandske Avis, 1839-02-28
Jfølge en officiel Meddelelse i Thisted Avis anslaaes Vandflods=Skaden i Hanherrederne (en fattig Egn) til den betydelige Sum 3000 Rbd., ikke deri beregnet den bedærvede Vintersæd o. s. v. J samme Avis bekjendtgjør Amtmand Faye, at han har anmodet samtlige Herredsfogder om, at lade den enhver Mand tilføiede Skade, specielt taxere ved uvillige af Retten udmeldte Mænd paa det at man ved Uddelelsen af de milde Gaver, som forventes at ville indkomme, kunde tage et billigt Hensyn til Enhvers Tak og Trang.
Den Vest-Sjællandske Avis, 1839-02-28
Det i forrige Aar paa Kysten under Thisted Amt etablerede Dykkerie leed idelige Forhindringer af uroligt Veir, og blev derfor kun drevet i 24 a 26 Dage. Udbyttet blev, nogle Kjettinger paa 12 a 14 Skpds. Vægt, 30 Skpd. Zink i Plader, og 16 Skpd. Jern i Stænger. Det Sidste er taget af et Vrag ved Kliim Strand, hvortil ingen Eier vides, men nogle Strand boer formene dog, at det er Vraget af en Svensk Gallioth, der forliste for omtrent 45 Aar siden, uden at da noget Betydeligt af Ladningen blev bjerget. Bjergningen af dette Vrag vil blive fortsat i indeværende Aar, og Entrepreneuren har desuden andre Gjenstande for Dykkeriets Virksomhed. Dykkermaskinen af Brødrene Møller findes ret hensigtsmæssig, og med Hensyn til, at Dykkerklokkens Anvendelse vilde kræve et større Fartøi, der kun med Besværlighed lader sig opsætte paa Stranden, og behøver et bekosteligere Folkeantal, tør Møllernes Dykkeapparat for Tiden være at foretrække; men det bør dog bemærkes, at Nytten deraf meget formindskes ved uklart Vande under Kysten, hvilket hyppigt indtræffer, og forhindrer Dykkeren fra at kunne see Gjenstandene. (Thist. Av.)
Den Vest-Sjællandske Avis, 1839-02-28
Onsdagen den 30te Jan, sammentraadte en Comitte i Randers, under Forsæde af Kammerherre, Amtmand Lorenz i Anledning af det paatænkte Minde for N. Ebbesen. Efter flere Timers Discussion denne Gjenstand betræffende, hvori ventileredes de forskjellige Synspunkter, fra hvilke Drabet kunde betragtes, og som flere Holsteenske Historieskrivere ei alene frakjende alt Værd, men endog have betegnet som Forræderie og Snigmord, blev man omsider enig om, da Æresmindet burde opreises af Bidragydende over hele Landet, forinden man indbød til Subskription, at udbede sig, at det ærede Trykkefrihedsselskab i Kbhvn. herom ved en offentlig Fremstilling vilde udtale sig hvilket formeentlig ogsaa i enhver Henseende vild(Jyllp.) stemme med det almene Ønske.
Den Vest-Sjællandske Avis, 1839-02-28
J Aalb. Av. læses følgende indsendte Stykke: "De forekommer Jndsenderen at være en stor Mangel ved vor Capitelstaxt, at toradet og sexradet Byg ikke findes særskilt opgivet. Priserne paa disse forskjellige Kornsorter differere i Almindelighed 4 a 6 Rbmk. pr. Tønde, og det er derfor heel besynderligt, at der aldeles ingen Forskjel gjøres herpaa, naar Capitelstaxten sættes. Ligesom derfor den Priis, Capitelstaxten angiver for Byg, er for høi for sexradet Byg, saaledes er den igjen for lav for toradet Dito. Vi haabe, at nærværende Linier ville henlede Opmærksomheden paa denne Besynderlighed ved Capitelstaxten, som allerede ofte, men forgjeves, har været Gjenstand for Paatale."
Den Vest-Sjællandske Avis, 1839-02-28
AVERTISSEMENTS. Ved offentlig Auction, som afholdes i Christiansborg Slots Ridehuus Løverdagen den 30te Marts næstkommende blive, tildeels som Følge af det Frederiksborgske Stutteries Reduction, følgende Heste bortsolgte: 3 Hingste i Alder fra 6 til 10 Aar; 13 Hingste i Alder fra 2 til 3 Aar, hvoraf 2 Fuldblods og 8 Halvblodshingste; 4 Hopper i Alder fra 9 til 13 Aar; 25 Hopper i Alder fra 2 til 5 Aar, hvoraf 1 Fuldblods og 11 Halvblodshopper; samt 8 Vallakker af forskjellig Alder. Fortegnelser over disse Heste kunne 14 Dage forinden Auctionen erholdes hos Postmesterne i de vigtigste Kjøbstæder. Det bemærkes, at i Midten af April Maaned ville 12 Følhopper med deres Fol samt 16 Hingst- og Hoppefoler i 1 Aars Alder. for største Deelen faldne efter Fuldblodshingste, blive bortsolgte ved Auction paa Frederiksborg Stutterie, ligesom ogsaa 4 Følhopper med Føl efter Fuldblodshingste samt 5 a 6 Halvblodshingste i Alder af 1 og 2 Aar ville i forestaaende Foraar blive bortsolgte i Jylland paa Tid og Sted, som nærmere skal blive bekjendtgjort.
Den Vest-Sjællandske Avis, 1839-02-28
Den Kongelige Direction for Stutterievæsenet og Veterinairskolen, den 26de Febr. 1839. At der fra i Dag af, i 3 Uger, hver Søgndag, fra Formiddag Kl. 10 til Eftermiddag Kl. 3, henligger til Eftersyn paa Slagelse Raadstue for denne Kjøbstæds Jndvaanere. Mandtallet, der indeholder Taxterne, hvorefter benævnte Kjøbstæds Byeskatter, eller Afgivterne til Byens oeconomiske Udgivters Bestridelse, i indeværende Aar blive at paaligne. Ligningerne over Fattigskatten og Skoleskatten af benævnte Kjøbstæd samt Bidragene til St. Michels Kirke af denne Kirkes Kjøbsted Sogn, for 1839. De tilhørende Overslage over de Summer, der ere bestemte til Paaligning. Det bekjendtgjøres herved. Slagelse den 27de Febr. 1839. Birch.
Den Vest-Sjællandske Avis, 1839-02-28
En duelig Smedesvend, som er forsynet med paalidelige Beviser, søger Kondition til 1ste Mai d. A. paa en Herregaard. Nærmere Anviisning giver Bogtrykker Magnus.
Den Vest-Sjællandske Avis, 1839-02-28
En skikkelig Dreng kan blive antaget i Lære hos Skomager J. A. Hansen paa Smedegade.
Den Vest-Sjællandske Avis, 1839-02-28
En duelig Avlsforvalter, som er forsynet med fortrinlige Beviser, søger Condition til 1ste Mai d. A. Billet Mkt. "Soliditet, bedes aflagt i Avis=Expeditionen i Slagelse.
Den Vest-Sjællandske Avis, 1839-02-28
Undertegnede, der er bevilget Barometmager hersteds, har erfaret, at 3de herfra Byen NB. Fuskere, streife uden for Byen og videre omkring i Landet, udgiver og sælger i mit Navn disse lignende, men ikke forsvarlige Jnstrumenter; om disse (som troes kan) vil udvide det paabegyndte, saa troer jeg det for Pligt som Familiefader at advare enhver for, at kjøbe ovenmeldte Barometrum af disse i Troe at være af min Fabricat. For mine Jnstrumenter indestaaer jeg til enhver, hvorfor jeg anbefaler mig. Paa Grund af ovenstaaende vilde jeg bede den hersteds høie Respective Øvrighed meget ærbødig om, der maatte kunne blive sat Grændser for disse Personers ulovlige Indgreb i min lovlige Næringsvei. Slagelse den 26de Februar 1839. Jonas Samson. Cancellie bevilget Barometmager &c. i Slagelse. Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdømmene, Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1839-03-01
25 Aarg.
Den Vest-Sjællandske Avis, 1839-03-01
Den Fest-Sjællandske Avis. No. 34. = den 1. Marts. Fredagen Redigeret, trykt og udgivet af Peter Magnus i Slagelse. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1839-03-01
Udenlandske Efterretninger. Frankrig. De Franske Handelskamre udtale eenstemmigt Nødvendigheden af at behandle de Kaper skibe, der udrustes paa Mexicanske Kaperbreve, som Sørøvere, og at forlange, at Regjeringen især ved Aorerne og det grønne Forbjergs Øer opstiller Krigsskibe til Beskyttelse for de Franske Handelskibe, da tilstrækkelige Forsvarsmidler ere tilstede i Havanna, Ny-Orleans og ved Bahama-Øerne.